《访周子吁小酌水木轩》
明代·皇甫汸

爱尔官斋里，居然隐者同。远山当户入，瀑水隔溪通。

蔓草牵风碧，薇花坠雨红。故园经乱后，翻不似南中。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。